Diari Oficial de la Generalitat Valenciana


Sumari del DOGV 5386, del 13-11-2006 (2006/12689)

RESOLUCIO de 16 d'octubre de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol de col·laboració entre la Conselleria d'Infraestructures i Transport de la Generalitat i l'Autoritat Portuària d'Alacant per al condicionament dels accessos a l'estació d'autobusos i la construcció d'un nou vial en terrenys de la zona de servici del port d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/12438


Data del document
:   16-10-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Infraestructures i Transport
    * instal·lació portuària
    * cooperació administrativa
    * administració central

RESOLUCIÓ de 16 d'octubre de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol de col·laboració entre la Conselleria d'Infraestructures i Transport de la Generalitat i l'Autoritat Portuària d'Alacant per al condicionament dels accessos a l'estació d'autobusos i la construcció d'un nou vial en terrenys de la zona de servici del port d'Alacant. [2006/12406]  
Subscrit, després de la tramitació prèvia reglamentària, entre la Conselleria d'Infraestructures i Transport de la Generalitat i l'Autoritat Portuària d'Alacant, l'1 de juny de 2006, un Protocol de col·laboració per al condicionament dels accessos a l'estació d'autobusos i la construcció d'un nou vial en terrenys de la zona de servici del port d'Alacant, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0945/2006, i que figura com a annex d'esta resolució.  
València, 16 d'octubre de 2006.. El director general de Relacions amb les Corts i Secretariat del Govern: Antonio V. Peral Villar.  
PROTOCOL DE COL·LABORACIÓ ENTRE LA CONSELLERIA D'INFRAESTRUCTURES I TRANSPORT DE LA GENERALITAT I L'AUTORITAT PORTUÀRIA D'ALACANT PER AL CONDICIONAMENT DELS ACCESSOS A L'ESTACIÓ D'AUTOBUSOS I LA CONSTRUCCIÓ D'UN NOU VIAL EN TERRENYS DE LA ZONA DE SERVICI DEL PORT D'ALACANT  
A la ciutat d'Alacant, 1 de juny de 2006  
REUNITS  
D'una banda, el Sr. José Ramón García Antón, conseller d'Infraestructures i Transport de la Generalitat, les circumstàncies personals del qual no es ressenyen en virtut de la notorietat de l'al·ludit càrrec, que públicament consta que exercix en l'actualitat, i  
D'una altra, el Sr. Mario Flores Lanuza, president de l'Autoritat Portuària d'Alacant, les característiques personals del qual no es ressenyen en virtut de la notorietat de l'al·ludit càrrec, que públicament consta que exercix en l'actualitat.  
Les dos parts es reconeixen mútuament capacitat legal suficient per a l'atorgament d'este protocol i, a este efecte, per via d'antecedent,  
EXPOSEN  
1r. Que un dels principis que regulen les relacions entre les administracions públiques consistix a prestar, en l'àmbit propi, la cooperació i l'assistència actives que les altres administracions pogueren demanar per a l'eficaç exercici de les seues competències (article 4 l.d) de la Llei 30/ 1992, modificada per Llei 4/1999, de Règim Jurídic de les Administracions Públiques.  
2n. Que l'Ajuntament d'Alacant necessita donar un nou emplaçament provisional a l'Estació d'Autobusos actual pel seu estat de conservació i pels problemes de trànsit que ocasiona, ja que està situada en el centre de la ciutat, i per a això ha pensat en uns terrenys de la zona de servici del port, tocant a la ciutat al costat de l'avinguda d'Elx, en una parcel·la situada entre la Barriada d'Heliodoro Madrona i el nou edifici de la Casa del Mar.  
3r. Que la Comunitat Valenciana col·labora per a la millora de la xarxa viària metropolitana i accessos a la ciutat d'Alacant.  
4t. Que, per a això, s'han mantingut reunions entre personal directiu de la Generalitat, de l'Ajuntament d'Alacant i de l'Autoritat Portuària d'Alacant, a fi de veure la fórmula més adequada per a la ràpida construcció de la dita estació provisional i millorar els accessos a la ciutat.  
5é. Que, de conformitat amb el que establix l'apartat 3 de l'article 95 de la vigent Llei 48/2003, de 26 de novembre, de Règim Econòmic i de Prestació de Servicis dels Ports d'Interés General, s'ha considerat que la fórmula més adequada per a possibilitar l'ocupació dels terrenys necessaris de la zona de domini públic portuari és la firma d'un Conveni entre l'Ajuntament i l'Autoritat Portuària, en les condicions que s'establixen en l'article citat.  
D'acord amb els antecedents exposats i fent ús de les atribucions que el càrrec que tenen els conferix, formalitzen el present protocol, d'acord amb les següents:  
CLÀUSULES  
Primera. Per tractar-se d'un intercanviador de trànsit, propi i compatible amb la normal explotació del port, l'Autoritat Portuària d'Alacant autoritza a l'Ajuntament d'Alacant l'ocupació temporal d'una parcel·la de 4.200 m2. aproximadament, situada entre la Barriada d'Heliodoro Madrona i el nou edifici de la Casa del Mar, al costat de l'avinguda d'Elx, per a la construcció i explotació d'una estació d'autobusos provisional.  
Segona. Que en el conveni subscrit en esta mateixa data, entre l'Ajuntament d'Alacant i l'Autoritat Portuària d'Alacant, figuren les condicions en què es podrà dur a terme esta autorització temporal amb el fi previst.  
Tercera. Que la Conselleria d'Infraestructures i Transport per a facilitar la construcció de l'estació d'autobusos de què es tracta, col·labora en la millora i condicionament dels accessos a la dita estació i zona circumdant, basant-se en el pla presentat i d'acord amb el contingut del Pla Especial del Port, i realitzarà l'Ajuntament l'accés, de forma provisional, com consta en el conveni subscrit a este efecte i al qual s'ha fet referència.  
I perquè conste, s'estén este document, en quatre exemplars i a un sol efecte, que subscriuen els indicats, en la representació que tenen, al lloc i en la data indicats en l'encapçalament.  
El conseller d'Infraestructures i Transport: José Ramón García Antón  
El president de la Autoritat Portuària: Mario Flores Lanuza